CELEX: 62014CN0589
Language: et
Date: 2014-12-19 00:00:00
Title: Kohtuasi C-589/14: 19. detsembril 2014 esitatud hagi – Euroopa Komisjon versus Belgia Kuningriik

2.3.2015   
            
            
               ET
            
            
               Euroopa Liidu Teataja
            
            
               C 73/15
            
         
      19. detsembril 2014 esitatud hagi – Euroopa Komisjon versus Belgia Kuningriik
      (Kohtuasi C-589/14)
      (2015/C 073/21)
      Kohtumenetluse keel: prantsuse
      
         Pooled
      
      
         Hageja: Euroopa Komisjon (esindajad: J.-F. Brakeland ja W. Roels)
      
         Kostja: Belgia Kuningriik
      
         Hageja nõuded
      
      
                  —
               
               
                  tuvastada, et kuna Belgia Kuningriik on hoidnud jõus sätted, mille kohaselt
                  
                              —
                           
                           
                              väärtpaberistatud nõuetest saadud intresside korral peetakse teises liidu liikmesriigis või Euroopa Majanduspiirkonna riigis asuval investeerimisühingul kinni maks, samas kui Belgias asuv investeerimisühing on sellest maksust vabastatud, ja
                           
                        
                              —
                           
                           
                              Belgia päritoluga väärtpaberistatud nõuetest saadud intresside korral peetakse neilt intressidelt kinni maks, kui võlakirju hoitakse liidu teises liikmesriigis või Euroopa Majanduspiirkonna riigis asuvas finantsasutuses, samas kui maksu ei peeta kinni intressidelt siis, kui võlakirju hoitakse Belgias asuvas finantsasutuses,
                              siis on Belgia Kuningriik rikkunud Euroopa Liidu toimimise lepingu artiklitest 56 ja 63 ning Euroopa Majanduspiirkonna lepingu artiklitest 36 ja 40 tulenevaid kohustusi.
                           
                        
            
                  —
               
               
                  mõista kohtukulud välja Belgia Kuningriigilt.
               
            
         Väited ja peamised argumendid
      
      Komisjon leiab, et Belgia 1992. aasta tulumaksuseadustiku kuningliku rakendusmääruse erinevad sätted näevad ette võimalikud vabastused intressidelt kinnipeetavast maksust sellistel tingimustel, mis ei ole kooskõlas aluslepingutega, täpsemini ELTL artiklitega 56 ja 63 tagatud põhivabadustega.
      Mis puudutab esiteks väärtpaberistatud nõuetelt makstavat intressi, siis peetakse liidu teises liikmesriigis või Euroopa Majanduspiirkonna riigis asuva investeerimisühingu puhul neilt intressidel kinni maks, samas kui Belgias asuv investeerimisühing on sellest maksust vabastatud.
      Mis puudutab teiseks väärtpaberistatud nõudeid, mis esinevad Belgia päritolu võlakirjadena, siis neilt makstavatelt intressidelt peetakse maks kinni siis, kui võlakirju hoitakse liidu teises liikmesriigis või Euroopa Majanduspiirkonna riigis asuvas finantsasutuses, samas kui maksu ei peeta kinni intressidelt siis, kui võlakirju hoitakse Belgias asuvas finantsasutuses.